Pinner van die week – Bronwyn Greeff (21)
JY LEES NOU Pinner van die week – Bronwyn Greeff (21)
Ons Pinterest-inspireerder vir die week is Bronwyn Greeff (21) van Centurion, Gauteng. Sy is ’n derdejaar student aan die Open Window Skool van Visuele Kommunikasie. Bronwyn spesialiseer in fotografie en kommunikasie-ontwerp.
Kyk hier na Jacqueline se mooimaaksessie - sy lyk nes Taylor Swift!
Ek het eers hierdie jaar begin pin. Ek het baie inspirasie en foto's nodig vir my take en Pinterest help my daarmee. Soos ek navorsing gedoen het vir my take het ’n hele paar ander borde hulle verskyning begin maak! Ek het ook hierdie jaar begin om deeltyds troufotografie te doen en ek kan net nie ophou om al die mooi foto's te pin vir idees nie!
Ek is mal oor Carolina Herrera - haar ontwerpe is sag, vroulik, minimalisties en gesofistikeerd. Ek sal graag wil dink my eie styl neig na so iets.
Ek weet nie of my hond kan tel nie, maar sy beteken baie vir my! Anders, my goue oorbelle, hangertjie en J'adore-parfuum wat ek by my ouers, kêrel en my boetie gekry het vir my verjaarsdag. En natuurlik my kamera!
Ek is mal oor lees - tydskrifte, storieboeke en self-leer-boeke. Ek spandeer egter die meeste van my vrye tyd saam met my geliefdes.